Slesvigs amter (før 1864)

Den administrative inddeling af Hertugdømmet Slesvig før 1864 var temmelig kompliceret. Omkring 1500 blev amterne indført i Slesvig. Et amt var oprindelig et lensdistrikt i tilknytning til en kongelig eller hertugelig borg. Ved siden af amterne eksisterede købstæderne, adelige og kirkelige godsdistrikter, oktrojerede koge (nyinddigede landområder) og landskaberne, som var præget af en høj grad af selvstyre. De fleste købstæder var allerede i løbet af middelalderen blevet selvstændige forvaltningsdistrikter med borgmester og magistrat. Kogene og godsdistrikterne blev dog først i 1853 underlagt amts- og herredsadministrationen.

Kortet og den følgende liste viser den administrative opdeling i en lettere forenklet form, sådan som det tog sig ud omkring 1836. Mod nord ligger Kongeriget Danmark og med samme farve mod vest de Kongerigske enklaver. Mod syd ligger Holsten. Før 1814 hørte øen Helgoland også med til Slesvig:

Haderslev Amt
 1a Sønder Tyrstrup Herred med flækken Christiansfeld
 1b Haderslev Herred
 1c Gram Herred
 1d Hviding Herred
 1e Nørre Rangstrup Herred
 1f Frøs Herred
 1g Kalvslund Herred
 1h Gram og Nybøl godser under Andet angelske godsdistrikt
 Købstaden Haderslev

Aabenraa og Løgumkloster Amter
 2a Sønder Rangstrup Herred
 2b Rise Herred
 2c Varnæs Birk
 2d Løgumkloster Birk med flækken Løgumkloster
 Købstaden Aabenraa

Tønder Amt
 3a Tønder Herred Tonderharde
 3b Højer Herred Hoyerharde med flækken Højer
 3c Slogs Herred Schluxharde
 3d Kær Herred Karrharde
 3e Lundtoft Herred
 3f Viding Herred Wiedingharde
 3g Bøking Herred Bökingharde
 3h Landskabet Sild Sylt
 3i Landskabet Østerland Før Osterland Föhr med flækken Vyk
 Købstaden Tønder

Nordborg og Sønderborg Amter
 4a Als Nørre Herred med flækken Nordborg
 4b Ærø Herred med flækken Marstal
 4c Als Sønder Herred
 4d Nybøl Herred
 4e De Augustenborgske godser af Andet angelske godsdistrikt
 Købstæderne Sønderborg og Ærøskøbing

Flensborg Amt
 5a Vis Herred Wiesharde
 5b Ugle Herred Uggelharde
 5c Husby Herred Husbyharde
 5d Munkbrarup Herred Munkbrarupharde
 5e Ny Herred Nieharde
 5f Første angelske godsdistrikt (efter 1853 Kappel Herred Kappelerharde)
 Købstaden Flensborg

Gottorp Amt
 6a Strukstrup Herred Struxdorfharde
 6b Satrup Herred Satrupharde
 6c Mårkær Herred Mohrkirchharde
 6d Slis og Fysing Herred Schliesharde und Füsingharde
 6e Treja Herred Treiaharde
 6f Arns Herred Arensharde
 6g Krop Herred Kroppharde
 6h Bollingsted Fogderi 
 6i Svans godsdistrikt (i middelalderen Risby Herred Riesebyharde)
 6j Johannis Klosters Distrikt
 Første angelske godsdistrikt med flækken Kappel (efter 1853 Kappel Herred Kappelerharde)
 Købstaden Slesvig

Husum Amt og Bredsted Amt, Ejdersted, Nordstrand
 7a Husum Nørre Herred (Sønder Gøs Herred) Husum Norderharde
 7b Husum Sønder Herred (Sønder Gøs Herred) Husum Süderharde
 7c Fogderiet Svavsted og Rødemis med flækken Svavsted
 7d Landskabet Nordstrand
 7e Landskabet Bredsted (Nørre Gøs Herred) med flækken Bredsted
 7f Landskabet Ejdersted Østre del
 7g Landskabet Ejdersted Vestre del
 7h Landskabet Pelvorm
 Købstæderne Husum, Tønning og Garding

Hytten Amt og Stabelholm
 8a Hytten Herred Hüttener Harde
 8b Hohn Herred Hohner Harde (også Sorg Herred eller Kamp Herred)
 8c Landskabet Stabelholm
 8d 1. Godsdistrikt Jernved (efter 1853 Egernførde Herred)
 8e 2. Godsdistrikt Jernved (efter 1853 Egernførde Herred)
 Købstæderne Frederiksstad og Egernførde

Femern Amt
 9a Landskabet Femern med flækken Petersdorf
 Købstaden Burg

Noter 

Tidligere subnationale enheder i Danmark